SARL-NUUS Sondag 30 MEI 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web by www.sarl.org.za. Klik 
op 'ARMT' en volg die skakels soos aangedui. Vir oudio via Echolink, koppel 
met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


In die nuus vandag; 


HET JY, OF JOU KLUB AL REËLINGS GETREF OM AMATEURRADIO 
OP 16 JUNIE 2010 ONDER DIE JEUG TE BEVORDER? 


FRANSE G@SL-RAAISEL OPGELOS 
LUISTER NA AMATEURRADIO VANUIT DIE VERRE RUIMTE 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems. 


HET JY, OF JOU KLUB AL REËLINGS GETREF OM AMATEURRADIO 
OP 16 JUNIE 2010 ONDER DIE JEUG TE BEVORDER? 


Klubs en individuele radioamateurs word aangemoedig om stasies op te rig 
in openbare plekke soos winkelsentrums om Jeugdag 2010 te vier. Dit is 'n 
uitstekende geleentheid om amateurradio bekend te stel as die grootste van 
alle wetenskaplike stokperdjies en is 'n unieke geleentheid om jongmense aan te 
moedig om toe te tree tot n loopbaan in elektronika en kommunikasie. 


In verlede week se SARL-nuusbulletin het Gerhard Coetzee, ZS3TG, dit juis uit- 
gewys dat, met die Wêreldbeker in volle swang en skole gesluit, radio-amateurs 
'n gulde geleentheid het om Jeugdag op 16 Junie te vier met die SARL-naelloop 
en sodoende die jeug van Suid-Afrika bloot te stel aan amateurradio met die 
gebruik van die stasies. 


Talle pryse kan gedurende die naelloop opgeraap word en daar is `n geluk- 
strekking vir dié deelnemers wat logstate met ten minste 10 inskrywings daarop 
indien. 


Klubs wat van plan is om stasies op te rig word versoek om hul inligting deur te 
stuur na armi@sarl.org.za, vir insluiting in mediavrystellings wat deur die SARL 
se PIO-netwerk gehanteer sal word. 


Volledige inligting is op www.sarl.org.za se tuisblad beskikbaar. Klik op “youth 
activity”. 


Nooi jongmense gerus in u radiostasie in en laat hulle toe om die toerusting 
onder u toesig te gebruik. 


FRANSE GOSL-RAAISEL OPGELOS 


Vroeër in die jaar is 'n besending @SL pakkies na Buro s oorsee gestuur ook een 
vir Frankryk. Kort daarna, het Suid-Afrikaanse radioamateurs van die “Franse” 
kaarte begin terugkry. Hierdie raaiselagtige verskynsel is nou opgeklaar en die 
saak is met Die Poskantoor opgeneem. 


Dit blyk dat, gedurende die staking deur Die Poskantoor se personeel, van die 
stakers een van die @OSL-pakkies oopgebreek het waarskynlik op soek na iets 
waardevols. Gelukkig het die Franse buro die leë verpakking aan ons terugges- 
tuur wat dan bevestig dat die SARL se @OSL-buro se vermoedens korrek was. 


Ons wil hiermee ons spyt uitspreek vir die nalatigheid van Die Poskantoor en 
wag tans hulle terugvoer af. 


Die O@SL-buro het alreeds veranderings aangebring met die gebruik van ver- 
pakkingsmateriaal om dit moeiliker te maak om pakkies oop te breek. Die Buro 
het egter geen beheer oor die wanpraktyke van die personeel van Die Poskantoor 
nie iets wat blyk `n algemene klagte te wees! 


LUISTER NA AMATEURRADIO VANUIT DIE VERRE RUIMTE 

n Informele netwerk amateurradionavorsers, wetenskaplikes en GG-entoesiaste 
genaamd Fly VenusCom 'n niewinsgewende, kruiskulturele poging is gestig 
om die kommunikasiepogings van Japanese wetenskaplikes met hul CubeSat 
Venussending, UNTTEC-1, te ondersteun. 


UNITEC-1 is ontwikkel deur 20 universiteite van die Universiteite Ruimte- 
Ingenieurs-Konsortium (UNISECO), die Japanese gemeenskap wat die nano- 
satelliete ontwikkel, Die Japanese UNITEC-1-span het `n beroep gedoen op 
amateurradio wêreldwyd om hulle by te staan met die verbetering en toetsing 
op twee gebiede van hul CubeSat-sending;: 


Tegnologieë om baie swak en lae greeptempo seine wat vanuit die diep-ruimte 
afkomstig is, op te vang en te dekodeer, en 'Tegnologieë om omwenteling en 
sein-Doppler skuiwe van die satelliet te bereken gebaseer op die ontvangs van 
REF-seine, wat noodsaaklik is vir die volg en ontvangs van seine vanaf die satelliet 
in die diep-ruimte. 


Bill Vartorella, KJAORX, wat aan die hoof van hierdie informele Fly VenusCom- 
poging staan, sê: “In die toekoms sal satellietpogings gemik wees op kleiner, 
goedkoper, privaat en nie-winsgewende-organisasie-satelliete. Dit is egter so dat 
talle van hierdie satelliete nie oor voldoende krag sal beskik om effektiewe kom- 
munikasie moontlik te maak nie. Amateurradio se belangstelling sal aangevuur 
word deurdat UNITEC-1 op amateurradio se telemetriese baken by 5,840 GHrz 
sal uitsaai. 


Vartorella sê verder dat die sein vanaf UNTTEC-1 hoofsaaklik `n GG-baken is van 


ongeveer 1 bps spoed. Die uitstaande kenmerk is egter die Japannese konsortium 
se nadruk dat hierdie, die eerste interplanetêre satelliet wat deur universiteite 
ontwikkel is, unieke en stimulerende geleenthede aan radioamateurs gaan bied 
om te eksperimenteer met die ontvangs van seine vanuit die diepruimte. Meer 
inligting sal beskikbaar gestel word soos wat die projek vorder. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 072 is besig om weg te kwyn en tot op hede is daar nie `n opvolger 
vir hom nie. Die voorspelde effektiewe sonvlektelling vir die week gaan minder 
as 10 wees. 


15 m is die beste keuse vir DX gevolg deur 17 en 20 m. Gedurende die middae 
gaan die toestande na Indië goed wees. Gedurende laatmiddae en die aande 
gaan toestande na Europa goed wees. Kontakte met Australië gaan uitdagend 
wees. Ook gaan kontakte met die VSA uitdagend wees. Smiddags en vroegaande 
gaan toestande op 15 m na Brasilië bruikbaar wees. 


Plaaslike toestande gaan gedurende die dag goed op 40 m wees. Oor die langer 
afstande is 20 m nog bruikbaar. Vroegoggend en laatmiddag is 80 m die beste 
keuse asook vir kontakte oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 


DAGBOEK VAN GEBEURE 5 Junie Snuffelmark om 10:30 by die ZER- 
ABI onthaalsentrum, halfpad tussen Klerksdorp en Potchefstroom; 16 Junie 
Jeugdagvierings, SARL-naelloop; 26 Junie BHF-indaba by die NARS begin- 
nende om 12:00; 18 Julie Integnet om 19:30 oor BHF/UHF/MIKROGOLF- 
aangeleenthede; 24 Julie - RTA-simposium in Kaapstad; 21 Augustus - RTA- 
simposium in Port Elizabeth; 31 Augustus - Sluitingsdatum vir indiening van 
voorstelle vir die 2011-kompetisiehandboek; 18 September - RTA-simposium in 
Gauteng; 30 September sluitingsdatum vir fase 1 van die innovasieprojek. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars deur te stuur. Stuur dit indien moontlik in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio Mirror Inter- 
national wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op “ARMI” en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na n bulletin wat deur George, ZSONE, saamgestel is met ver- 
talings deur Leon, ZS4V, 


Dankie dat u saamgeluister het. 
73, tot volgende Sondag. 
/EX 


